cyanic-selkie/wikianc huggingface dataset:
মাইকেল ফেলপস
বিশ্ব রেকর্ডসমূহ
দুটি রেকর্ড বাদে সমস্ত একটি দীর্ঘ-কোর্সে (৫০-মিটার) পুলে সেট করা হয়েছিল। তিনি এক ব্যক্তি দ্বারা অর্জিত চারটি বিশ্ব রেকর্ডধারী (গাঢ় নির্দেশিত), সবচেয়ে বেশি অলিম্পিক পদক এবং সবচেয়ে বেশি অলিম্পিক স্বর্ণপদক না ধরে।
আহমেদ রাজীব হায়দার হত্যাকাণ্ড
আহমেদ রাজীব হায়দার (মৃত্যু ১৫ই ফেব্রুয়ারি, ২০১৩) ছিলেন একজন বাংলাদেশি ব্লগার। পেশায় স্থপতি হায়দারের ব্লগের লেখাগুলিকে ২০১৩ শাহবাগ আন্দোলনের অন্যতম কারণ হিসেবে মনে করা হয়ে থাকে। ২০১৩ খ্রিষ্টাব্দের ১৫ই ফেব্রুয়ারি অজ্ঞাত পরিচয়ধারী একদল দুর্বৃত্ত হায়দারকে হত্যা করেন।
হত্যা
২০১৩ খ্রিষ্টাব্দের ১৫ই ফেব্রুয়ারি ঢাকার মিরপুর অঞ্চলে নিজস্ব বাসস্থান থেকে বের হওয়ার সময় আহমেদ রাজীব হায়দারকে আক্রমণ করে হত্যা করা হয়। তার দেহ এতটাই ক্ষতবিক্ষত করে দেওয়া হয়, যে তার পরিবার ও আত্মীয়রা তার দেহ শনাক্ত করতে অক্ষম হন। পরের দিন তার মরদেহ শাহবাগ স্কোয়ারে লক্ষাধিক মানুষের প্রতিবাদস্থলে নিয়ে যাওয়া হয়। প্রধানমন্ত্রী শেখ হাসিনা পলাশনগরে তার পরিবারের সঙ্গে সাক্ষাৎ করে দ্রুত পদক্ষেপের প্রতিশ্রুতি দেন।
২রা মার্চ, বাংলাদেশ গোয়েন্দা ব্যুরোর তথ্য অনুযায়ী জানা যায়, "আনসারুল্লা বাঙালি" নামক একটি সদ্যপ্রতিষ্ঠিত কট্টরপন্থী সংগঠনের পাঁচজন এই হত্যাকান্ড পরিচালনা করে।  ফয়সল বিন নাঈম, মাকসুদুল হাসান অনিক, এহসান রেজা রহমান, নাঈম শিকদার ইরাদ ও নাফিজ ইমতিয়াজ নামক পাঁচজন ছাত্র ম্যাজিস্ট্রিটের সামনে এই ঘটনার দায়ভার স্বীকার করেন।
কুসোলওয়ান সোরুত
কুসোলওয়ান সোরুত (জন্ম ১ জানুয়ারি ১৯৪১) একজন থাই স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
গায়ত্রী জয়রামণ
গায়ত্রী জয়রামণ হলেন একজন ভারতীয় অভিনেত্রী। তিনি মূলত তামিল, কন্নড়, তেলুগু এবং মালয়ালম ভাষার ছবিতে অভিনয় করেছেন। তিনি তামিল টেলিভিশন ধারাবাহিকে কেন্দ্রীয় এবং পার্শ্ব উভয় চরিত্রে অভিনয়ের মাধ্যমে তাঁর কর্মজীবন শুরু করেছিলেন।
প্রারম্ভিক জীবন
গায়ত্রী জয়রামণ মুম্বাইয়ের আদর্শ বিদ্যালয় এবং চার্চ পার্ক থেকে শিক্ষা গ্রহণ করেছেন। তিনি চার বছর বয়সের আগে পর্যন্ত তাঁর পরিবারের সাথে শাহাবাদে (গুলবর্গার কাছাকাছি একটি স্থান) তাঁর শৈশব অতিবাহিত করেছেন। অতঃপর তিনি এক বছর বেঙ্গালুরুতে কাটিয়েছেন। গায়ত্রী প্রথমে চিকিৎসা ক্ষেত্রে তার কর্মজীবন গড়ার ইচ্ছা পোষণ করেছিলেন। বোর্ড পরীক্ষায় ৯৪% অর্জন করেও তিনি ডাক্তারি কলেজে আসন পাননি এবং তাই আইজিএনওইউ-এ জীবন বিজ্ঞান বিভাগে বিএসসি পড়া শুরু করেছিলেন। গায়ত্রী মডেলিং এবং শিক্ষার মধ্যে তাঁর সময়কে ভারসাম্যপূর্ণভাবে বিভাজন করেছিলেন এবং অতঃপর তিনি চেন্নাইয়ের এসআরএম কলেজে ফিজিওথেরাপিও নিয়ে পড়াশোনা করতে শুরু করেছিলেন। একসাথে পড়াশোনা ও মডেলিং বিষয়ে তাঁর সিদ্ধান্ত সম্পর্কে তিনি বলেছিলেন যে "পর্দার একজন অভিনেত্রী সাধারণত সর্বাধিক চার বছর অতিবাহিত করেন" এবং অভিনেত্রী হিসাবে জীবন শেষ হওয়ার পরে তিনি সর্বদা ফিজিওথেরাপিতে ফিরে আসতে চান।
তিনি নাইলি সিল্কসের জন্য প্রথম মডেলিং শুরু করেছিলেন, তারপরে কুমারান সিল্কস, পোথিস এবং চেন্নাই সিল্কস-এর মতো সৌন্দর্য প্রতিযোগিতায় অংশ নেওয়ার পরে ১৯৯৭ সালের অক্টোবরে মিস তামিলনাড়ু খেতাব এবং ১৯৯৯ সালে মিস দক্ষিণ ভারতের খেতাব অর্জন করেছিলেন। তিনি ৮,০০০ প্রতিযোগীর মধ্যে শীর্ষ ২৬ চূড়ান্ত প্রতিযোগীর মধ্যে নির্বাচিত হয়ে শেষ পর্যন্ত চতুর্থ স্থান অর্জন করে ফেমিনা মিস ইন্ডিয়া ২০০০-এর চূড়ান্ত পর্যায়ে প্রবেশ করেছিলেন। তিনি টেলিভিশনে একজন ভিডিও জকি হিসেবেও কাজ করেছিলেন; সান টিভিতে প্রচারিত ফান্টা "ইলাময় পুধুমাই" এবং বিজয় টিভিতে প্রচারিত "টেলিফোন মণিপল"-এ তিনি উপস্থিত হয়েছিলেন।
কর্মজীবন
গায়ত্রী পরিচালনার পাশাপাশি একজন অভিনেত্রী হিসেবে তাঁর কর্মজীবন শুরু করেছিলেন। কৈলাস বলচন্দের টেলিভিশন ধারাবাহিক আঝুক্কু বেশ্তি-তে কাজ করেছিলেন। পরবর্তীতে নাগাভারনার নীলা (যেটি ক্যান্সারে আক্রান্ত একজন উপজাতি গায়কের ওপর নির্মিত একটি কন্নড় ভাষার চলচ্চিত্র ছিল) নামক চলচ্চিত্রে কাজ করার পূর্বে তিনি অর্জুন সারজার মতো একজন বিশিষ্ট পরিচালকের সাথে কাজ করার প্রস্তাব প্রত্যাখ্যান করেছিলেন। ভারতের আন্তর্জাতিক চলচ্চিত্র উৎসবে প্রদর্শিত হওয়ার জন্য এটি ৩২টি ভারতীয় চলচ্চিত্রের মধ্যে একটি হিসাবে নির্বাচিত হয়েছিল। গায়ত্রী তাঁর অভিনয়ের জন্য সিনেমা এক্সপ্রেস পুরস্কার লাভ করেছিলেন, একজন সমালোচক এটিকে "পরিপক্ব অভিনয় হিসাবে অভিজ্ঞ অভিনেত্রী হওয়ার ছাপ দেয় বলে" বর্ণনা করেছিলেন। প্রভু দেবের বিপরীতে মানধাই তিরুদিভিটায় অভিনয় করার বিষয়ে প্রযোজক কেআরজি-র সাথে যোগাযোগ করার পরে তিনি তাঁর তামিল চলচ্চিত্রের সূচনা করেছিলেন। এই চলচ্চিত্রটি মুক্তি পাওয়ার পরে গায়ত্রী মন্তব্য করেছিলেন যে এই চলচ্চিত্রে তাঁর চরিত্রটি পাল্টে দেওয়া হয়েছিল, কৌশল্যা দ্বারা অভিনীত ইন্ধু (যেটি কেন্দ্রীয় চরিত্র ছিল) চরিত্রটি চিত্রায়নের জন্য তিনি স্বাক্ষর করেছিলেন। এই চলচ্চিত্রটি বাণিজ্যিকভাবে এক ব্যর্থ চলচ্চিত্রে পরিণত হয়েছিল, যদিও "মনজাকাত্টু ময়না" গানে তাঁর উপস্থিতি সকলের নজর কেড়েছিল।
ব্যক্তিগত জীবন
২০০৭ সালের মে মাসে তিনি আন্দামান দ্বীপপুঞ্জের একটি ছোট এবং বেসরকারীভাবে আয়োজিত বিবাহ অনুষ্ঠানে একজন ভারতীয় উদ্যোক্তা এবং লেখক সামিত সাভনিকর সাথে বিবাহ বন্ধনে আবদ্ধ হয়েছিলেন।
রাবেয়া ভূঁইয়া
রাবেয়া ভূঁইয়া বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রাবেয়া ভূঁইয়া ১৯৮৬ সালের তৃতীয় জাতীয় সংসদের মহিলা আসন ২১ থেকে জাতীয় পার্টির মনোনীত সংসদ সদস্য ছিলেন।
সুওয়াইলাম আল মিনহালি
সুওয়াইলাম আব্দুল্লাহ আওয়াজ সালমিন আল মিনহালি (سويلم المنهالي, Suwailem Al-Menhali; জন্ম: ১৭ এপ্রিল ২০০৪; সুওয়াইলাম আল মিনহালি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
সুওয়াইলাম আব্দুল্লাহ আওয়াজ সালমিন আল মিনহালি ২০০৪ সালের ১৭ই এপ্রিল তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুওয়াইলাম সৌদি আরব অনূর্ধ্ব-২০ দলের হয়ে খেলার মাধ্যমে সৌদি আরবের প্রতিনিধিত্ব করেছেন।
মালদ্বীপ জাতীয় ফুটবল দল
মালদ্বীপ জাতীয় ফুটবল দল (Maldives national football team, ধিবেহী: ދިވެހިރާއްޖޭ ގައުމީ ފުޓްބޯލް ޓީމް) হচ্ছে আন্তর্জাতিক ফুটবলে মালদ্বীপের প্রতিনিধিত্বকারী পুরুষদের জাতীয় দল, যার সকল কার্যক্রম মালদ্বীপের ফুটবলের সর্বোচ্চ নিয়ন্ত্রক সংস্থা মালদ্বীপ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭৯ সালের ২৭শে আগস্ট তারিখে, মালদ্বীপ প্রথমবারের মতো আন্তর্জাতিক খেলায় অংশগ্রহণ করেছে; রেউনিওঁয়ে অনুষ্ঠিত উক্ত ম্যাচে মালদ্বীপ সেশেলসের কাছে ৯–০ গোলের ব্যবধানে পরাজিত হয়েছে।
১২,০০০ ধারণক্ষমতাবিশিষ্ট মালদ্বীপ জাতীয় ফুটবল স্টেডিয়ামে লাল স্নেপার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালদ্বীপের রাজধানী মালেতে অবস্থিত। বর্তমানে এই দলের ম্যানেজারের দায়িত্ব পালন করছেন মার্টিন কোপমান এবং অধিনায়কের দায়িত্ব পালন করছেন নিউ রেডিয়েন্টের মধ্যমাঠের খেলোয়াড় আকরাম আব্দুল ঘানি।
মালদ্বীপ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মালদ্বীপ এপর্যন্ত একবারও অংশগ্রহণ করতে সক্ষম হয়নি। এছাড়াও, মালদ্বীপ সাফ চ্যাম্পিয়নশিপের ইতিহাসের অন্যতম সফল দল, যারা এপর্যন্ত ২ বার (২০০৮ এবং ২০১৮) শিরোপা জয়লাভ করেছে। এএফসি চ্যালেঞ্জ কাপে মালদ্বীপ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৪ এএফসি চ্যালেঞ্জ কাপে তৃতীয় স্থান অর্জন করা, যেখানে তারা আফগানিস্তানের সাথে অতিরিক্ত সময় শেষে ১–১ গোলে ড্র করার পর পেনাল্টি শুট-আউটে ৮–৭ গোলের ব্যবধানে পরাজিত করেছে।
ইমরান মুহাম্মদ, আলি আসফাক, আকরাম আব্দুল ঘানি, হাসান নাইজ এবং আলি ফাসিরের মতো খেলোয়াড়গণ মালদ্বীপের জার্সি গায়ে মাঠ কাঁপিয়েছেন।
ইতিহাস
১৯৯৭ সালে নেপালের কাঠমান্ডুতে অনুষ্ঠিত সাফ কাপের তৃতীয় আসরে মালদ্বীপ অংশগ্রহণ করে। এটি ছিল মালদ্বীপ দলে প্রথম কোন আঞ্চলিক ফুটবল টুনার্মেন্টে অংশগ্রহণ। মালদ্বীপ ভারত ও বাংলাদেশের সাথে গ্রুপ বি-এ ছিল এবং গ্রুপে দ্বিতীয় দল হিসেবে দুই পয়েন্ট নিয়ে সেমি-ফাইনালে ওঠে। মালদ্বীপ গ্রুপ পর্বে তাদের প্রথম ম্যাচ বাংলাদেশের সাথে ১–১ গোলে ড্র করে ও দ্বিতীয় ম্যাচে ভারতের সাথে ২–২ গোলে ড্র করে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের জুলাই মাসে প্রকাশিত র‌্যাঙ্কিংয়ে মালদ্বীপ তাদের ইতিহাসে সর্বোচ্চ অবস্থান (১২৪তম) অর্জন করে এবং ১৯৯৭ সালের আগস্ট মাসে প্রকাশিত র‌্যাঙ্কিংয়ে তারা ১৮৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালদ্বীপের সর্বোচ্চ অবস্থান হচ্ছে ১৬৩তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ২০৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
দ্য শিল্ড (পেশাদারি কুস্তি)
দ্য শিল্ড ছিল পেশাদারি কুস্তি দল, যা পরিচিত ছিল স্টেবল হিসেবে। ডাব্লিউডাব্লিউইতে এই দল সক্রিয় ছিল ২০১৩ থেকে ২০১৪ পর্যন্ত। দলের সদস্য ছিলেন ডীন আমব্রোস, সেথ রলিন্স এবং রোমান রেইংস। সার্ভাইবার সিরিজ প্রতি-দর্শনে-পরিশোধে ডীন আমব্রোসের নেতৃত্বে ১৮ নভেম্বর, ২০১২ এই দলের অভিষেক হয়। দ্য শিল্ড এর ছয়-ব্যক্তির ট্যাগ টিম ম্যাচে বেশি প্রভাব ছিল। ডিসেম্বর ২০১২ থেকে মে ২০১৩ পর্যন্ত তাদের না হারার রেকর্ড ছিল। রেসলম্যানিয়া ২৯ এ তারা বিজয় লাভ করে। দি আন্ডারটেকার, কেইন, ড্যানিয়েল ব্রেইন, রাইব্যাক, বিগ শো, রেনডি অর্টন, শেইমাস, ক্রিস জেরিকো, এবং জন সিনার মত দলকে তারা হারিয়েছে। বর্তমানে তারা র ব্র্যান্ডের হয়ে কাজ করছে। দ্য শিল্ডের অনেকগুলো রেকর্ড রয়েছে। তার মধ্যে একটি হলো দ্য শিল্ডের প্রত্যেক সদস্যই গ্র্যান্ডস্ল্যাম চ্যাম্পিয়ন হওয়ার গৌরব অর্জন করেছে।
চরিত্র
নির্দিষ্ট চরিত্রের জন্য-
দ্য শিল্ডের চরিত্র গুলো তাদের মেন্টর জেয় মারকিউরি দ্বারা তৈরি। সিএম পাংক শিল্ড গঠনের বুদ্ধি দিয়েছিল। পাংক রোমান কে সরিয়ে ক্রিস হিরো কে তার জায়গায় বদলি করতে চেয়েছিল। কিন্তু ট্রিপল এইচ এই প্রস্তাবকে নাকচ করেন।
সৈয়দ শের আলী শাহ
সাইয়েদ শের আলী শাহ মাদানী (৩১ ডিসেম্বর ১৯৩০ - ৩০ নভেম্বর ২০১৫) (উর্দু: ) ছিলেন একজন পাকিস্তানি ইসলামী পণ্ডিত।.
শিক্ষা
তিনি বাড়িতেই পড়ালেখা শুরু করেছিলেন। কুরআন শেখার পর পিতা মাওলানা কুদরতউল্লাহ শাহের নিকট থেকে আরবী ও ফারসী ভাষার মৌলিক কিছু পুস্তক অধ্যয়ন করেন। মাওলানা আব্দুর রহিমের কাছ থেকে ফারসী কবিতার কয়েকটি বই এবং মাওলানা কাজী হাবীবুর রহমানের অধীনে নাহব ও সরফ (আরবি ব্যাকরণ) শিক্ষা গ্রহণ করেন। তারপরে তিনি আকোরা খট্টকের দারুল উলুম হাক্কানিয়ায় যোগদান করেন। দারুল উলূম হাক্কানিয়া থেকে স্নাতক পাস করার প্রায় তিন মাস পর তিনি জামিয়া আশরাফিয়া লাহোরের শাইখুত তাফসীর মাওলানা মুহাম্মদ ইদরীস কান্ধলভী এবং হযরত মাওলানা মুফতি মুহাম্মদ হাসানের অধীনেও পড়াশোনা করেছেন।
কর্মজীবন
১৯৫৪ সালের ৫ এপ্রিল তিনি স্নাতক অর্জন করার পর আকোরা খাট্টকের দারুল উলুম হাক্কানিয়ায় শিক্ষকতা শুরু করেন। ২০ বছর শিক্ষকতা করার পর শাইখুল হাদিস মাওলানা আব্দুল হক আকোরভির পরামর্শে তিনি ১৯৭৩ সালে মদীনা ইসলামী বিশ্ববিদ্যালয়ে ভর্তি হন এবং পনের বছর বিভিন্ন ক্ষেত্রে অধ্যয়ন করেন এবং স্নাতকোত্তর ও পিএইচডি ডিগ্রী লাভ করেন। এছাড়াও তিনি মসজিদে নববীতে শিক্ষা অব্যাহত রাখেন। মদীনা ইসলামী বিশ্ববিদ্যালয় থেকে স্নাতক করার পর ১৯৮৭ সালে জামিয়া দারুল উলুম করাচীতে শিক্ষক হিসেবে নিযুক্ত হন। পরবর্তীতে তিনি মুফতি জার ওয়ালি খানের মাদ্রাসা জামিয়া আহসানুল উলুম গুলশানে ইকবাল করাচী এবং মাওলানা জালালউদ্দিন হাক্কানির মাদ্রাসা মানবা-উল-উলুম, মিরামশাহে শিক্ষকতা করেন। অবশেষে ১৯৯৬ সালে তাঁর দীর্ঘদিনের সহকর্মী শাইখুল হাদিস মাওলানা সামিউল হক আমন্ত্রণে তিনি এসে দারুল উলুম হাক্কানিয়াতে হাদিস শেখানো শুরু করেন।
মৃত্যু
তিনি ৩০শে অক্টোবর, ২০১৫ শুক্রবার পেশোয়ারের রহমান মেডিকেল কমপ্লেক্সে মৃত্যুবরণ করেন। এবং ৩১শে অক্টোবর তার জানাযায় লক্ষ লক্ষ মানুষ উপস্থিত হয় এবং তাদের পিতার পাশে সমাহিত করা হয়।
ঢাকাই শাড়ি
ঢাকাই শাড়ি বাংলাদেশের ঢাকা জেলা ও তার আশে পাশের এলাকায় তৈরি করা এক প্রকারের শাড়ি। এটি সুতি কাপড় হতে প্রস্তুত করা হয়। উন্নতমানের জন্য বাংলাদেশ ছাড়াও অন্যান্য দেশে এই শাড়ির কদর রয়েছে।
ইতিহাস
বুননের অনন্য হাতে কৌশলকে আগের দিনে জামদানি বলা হত, আর এই বুননকে ঢাকাই বলা হত। সংবেদনশীল তাঁতি এবং কারিগররা তাদের বুননের নকশার অনুপ্রেরণা নিতেন আশেপাশের জীবন থেকে সাধারণ জিনিস যেমন ভাঙা চিরুনি থেকে শুরু করে প্রকৃতির জিনিস যেমন উদ্ভিদ এবং প্রাণীজগত এবং ঐতিহ্যবাহী বাঙালি নকশা আল্পনার নকশাও এদের শাড়িতে উঠে আসত।
বঙ্গবন্ধু সেতু
right|220px|thumb|যমুনা সেতু যমুনা বহুমুখী সেতু বা বঙ্গবন্ধু সেতু বাংলাদেশের যমুনা নদীর উপরে অবস্থিত একটি সড়ক ও রেল সেতু। ৪.৮ কিলোমিটার দৈর্ঘ্য বিশিষ্ট এই সেতুটি বাংলাদেশের দ্বিতীয় দীর্ঘতম সেতু। ১৯৯৮ সালে এর নির্মাণ কাজ শেষ হয়। এটি যমুনা নদীর পূর্ব তীরের ভূঞাপুর এবং পশ্চিম তীরের সিরাজগঞ্জকে সংযুক্ত করে। এটি বিশ্বে ১১শ এবং দক্ষিণ এশিয়ার ৬ষ্ঠ দীর্ঘতম সেতু। যমুনা বাংলাদেশের প্রধান তিনটি নদীর মধ্যে বৃহত্তর এবং প্রবাহিত পানি আয়তানিক পরিমাপের দিক থেকে বিশ্বে পঞ্চম বৃহত্তম। সেতুটি বাংলাদেশের পূর্ব এবং পশ্চিম অংশের মধ্যে একটি কৌশলগত সংযোগ প্রতিষ্ঠিত করে। এটি অত্র অঞ্চলের জনগণের জন্য বহুবিধ সুবিধা বয়ে আনে, বিশেষত অভ্যন্তরীন পণ্য এবং যাত্রী পরিবহন ব্যবস্থা দ্রুত করে। পরবর্তিতে এই সেতুর নামকরণ করা হয় বঙ্গবন্ধু সেতু। যমুনা সেতু স্থাপনের জন্য প্রথম উদ্যোগ নেয়া হয় ১৯৪৯ সালে। ১৯৯৪ সালের ১৫ অক্টোবর এর কাজ শুরু হয় এবং ১৯৯৮ সালের ২৩ জুন যান চলাচলের জন্য উন্মুক্ত করা হয়।
অর্থসংস্থান
হুন্দাই $৬৯৬ মিলিয়ন ইউ এস ডলারের বিনিময়ে ১৯৯৪ সালে বঙ্গবন্ধু সেতু নির্মানের কাজ হাতে নেয়; এতে মোট ব্যয়ভারের $২০০ মিলিয়ন ১% নামেমাত্র সুদে IDA, ADB, OECD বহন করে এবং বাকী $৯৬ মিলিয়ন বাংলাদেশ সরকার বহন করে।
সংস্থা
২০০৩ সালে সেতু কর্তৃপক্ষ বঙ্গবন্ধু সেতুটি বুঝে নেয়। চুক্তি মোতাবেক ত্রুটির জন্য পরবর্তী ১০ বছর বঙ্গবন্ধু সেতুর ত্রুটির সব ব্যয়ভার হুন্দাইকে বহন করতে হবে বলে যোগাযোগ মন্ত্রণালয়ের আইন শাখার ২১ আগস্ট ২০০৭ তারিখের পত্রে উল্লেখ করা হয়। পরবর্তীতে সেতু সংস্কার কাজে চীনের চায়না কমিউনিকেশন কনস্ট্রাকশন কোম্পানি (সিসিসিসি) এবং ২০০৮ সালের মার্চে ফিলিপাইনের প্রতিষ্ঠাতা অ্যাঞ্জেল লাজারো অ্যান্ড অ্যাসোসিয়েটস লিমিটেডকে ফাটল মেরামত কাজের টেন্ডার ডকুমেন্ট তৈরি ও মেরামত কাজ তদারকির পরামর্শক হিসাবে নিয়োগ করা হয়।
স্থাপনা ত্রুটি
সেতুর মূল পরিকল্পনায় শুধু একমুখী (সিঙ্গেল ট্র্যাকশন, নন ইলেকট্রিক) মিটারগেজ ট্রেন চলার পরিকল্পনা ছিল। তবে পরে ব্রডগেজ লাইন চালুর ব্যবস্থা করা হয়েছিল। সে সময় ব্রডগেজ ও মিটারগেজ সিস্টেমের চারটি ট্রেন দৈনিক মাত্র ৮ বার চলাচল করার কথা ছিল। সেতুর ওপর স্থাপিত ট্রেন লাইনটির ব্রিজের পিলার স্থাপনা থেকে কিছুটা উত্তর দিকে। ২০০৮ সালে সেতুতে ফাটল দেখা দেয়। সেতু বিভাগ এবং দেশের বিশেষজ্ঞগণ ফাটলটিকে হেয়ার ক্র্যাক হিসাবে ধরেছিলেন। ফাটলের জন্য প্রথমে ট্রেন চলাচলকে দায়ী করা হলেও পরে তা মূল নির্মাণ ত্রুটির কারণে (পরিকল্পনা বাস্তবায়ন) সেতুতে ফাটল দেখা দিয়েছে বলে উল্লেখ করা হয়। এর কিছু দিন পরেই সেতুর ফাটল উত্তর লেন থেকে দক্ষিণ লেনেও ছড়িয়ে পড়ে। ব্রিজের মূল ভিত্তি থেকে সামান্য বাইরে ট্রেনলাইনের অবস্থান হওয়ায় এ ফাটল দেখা দিতে পারে বলে ধারণা করা হলেও পরিকল্পনাকারীগণ তা অস্বীকার করেছেন। ২০১১ সালের ডিসেম্বর মাসে দেখা যায় ২০০৮ সালে ফাটলের যে অবস্থা ছিল পরের দুই বছর পর তা অন্তত ৫০ শতাংশ বেড়েছে। বর্তমানে যমুনা সেতুতে খুব ধীরগতিতে ট্রেন চালানো ও এক্সেল লোড নিয়ন্ত্রক দিয়ে যানের ভার ও গতি সীমাবদ্ধ করা হয়েছে।
টোল আদায়
সেতু নির্মাণে ব্যয় হয় ৩ হাজার ৭৪৫ কোটি ৬০ লাখ টাকা।সেতু চালু হয় ১৯৯৮ সালের জুন মাসে। লক্ষমাত্রা ছিল সেতু নির্মাণের ২৫ বছরে বিনিয়োগের টাকা তুলে আনা হবে। তবে নির্ধারিত সময়ের ৭ বছর আগেই সেতুর নির্মাণ ব্যয় উঠে আসে। ২০২১-২২ অর্থ বছরের এপ্রিল পর্যন্ত সেতুতে টোল আদায় হয় ৭ হাজার ৭৪ কোটি ৫৯ লাখ টাকা। অর্থাৎ ২৪ বছরে (২৮৭ মাস) ব্যয়ের চেয়ে ৩ হাজার ৩২৮ কোটি ৯৯ লাখ টাকা বেশি টোল আদায় হয়।
ক্রস ফায়ার (চলচ্চিত্র)
ক্রস ফায়ার হচ্ছে ১৯৩৩ সালে আমেরিকান প্রাক-কোড পশ্চিমা চলচ্চিত্র। প্রখ্যাত অভিনেতা টম কেনি এ চলচ্চিত্রে অভিনয় করেছেন। ব্যবসা সফল এ চলচ্চিত্রটি ২৬ হাজার ডলার মুনাফা করেছে।
অবরুদ্ধকরণ (জরুরি অবস্থা)
thumb|২০২০ ও ২০২১ সালে করোনাভাইরাস রোগ ২০১৯ (কোভিড-১৯)-এর বৈশ্বিক মহামারীর কারণে বিভিন্ন দেশে আরোপিত অবরুদ্ধকরণের কিছু খণ্ডচিত্র অবরুদ্ধকরণ বলতে এক ধরনের জরুরি অবস্থাকালীন ব্যবস্থাবিধিকে বোঝায় যাতে কোনও আসন্ন বিপদের হুমকির প্রেক্ষিতে সাময়িকভাবে কোনও নির্দিষ্ট এলাকা বা ভবনের ভেতরে বাইরের মানুষের প্রবেশ এবং ঐ এলাকা বা ভবন থেকে মানুষের বের হওয়ার উপরে নিষেধাজ্ঞা আরোপ করা হয়। সাধারণত কর্তৃপক্ষের ঊর্ধ্বতন কোনও ব্যক্তি তাঁর ক্ষমতাবলে এই অবরুদ্ধকরণ ব্যবস্থাবিধি জারি করতে পারেন। একে ইংরেজিতে লকডাউন (Lockdown) বলা হয়।
সাধারণত লকডাউন বা অবরুদ্ধকরণের সময় নিত্যপ্রয়োজনীয় দ্রব্যের (যেমন খাদ্যদ্রব্যের) দোকান, মুদির দোকান, ঔষধালয়, হাসপাতাল, স্বাস্থ্যকেন্দ্র, ওষুধ প্রস্তুতকারক সংস্থা এবং ব্যাংক খোলা রাখা হয়। এটিএম যন্ত্র (স্বয়ংক্রিয় ব্যাংকিং যন্ত্র), টেলিভিশন, বেতার, টেলিযোগাযোগ, ইন্টারনেট, পানি, গ্যাস ও বিদ্যুৎসেবা চালু থাকে।
এর বিপরীতে লকডাউন বা অবরুদ্ধকরণের সম্পূর্ণ সময় ধরে অন্য প্রায় সমস্ত অনাবশ্যক কর্মকাণ্ড বন্ধ থাকে। পোশাকের দোকান, ইলেকট্রনীয় দ্রব্যের দোকান, চুলকাটা, কেশবিন্যাস ও সৌন্দর্যচর্চার দোকান, খোলা বাজার বা অভ্যন্তরীণ বাজার ও বিপণীবিতান, ইত্যাদি বন্ধ থাকে। গ্রন্থাগার, সম্মেলন কেন্দ্র, যুবকেন্দ্র, যেকোন মাঠ বা ক্রীড়াক্ষেত্র, শরীরচর্চা কেন্দ্র বা জিম, নগরউদ্যানের জমায়েত হবার জায়গা (যেমন খেলার জায়গা), ভিডিও গেম খেলার জায়গা, ধর্মীয় উপাসনালয় (তবে অন্ত্যেষ্টিক্রিয়াতে পরিবারের নিকটতম সদস্যেরা সমবেত হতে পারবে), হোটেল, হোস্টেল বা এই জাতীয় বাণিজ্যিক রাত্রিনিবাস, যেকোনও ধরনের অস্থায়ী আবাসন, ইত্যাদি সব বন্ধ থাকে।
লকডাউন বা অবরুদ্ধকরণের সময় যেসমস্ত আবশ্যকীয় কর্মকাণ্ড চালানোর অনুমতি দেওয়া হয়, তার মধ্যে আছে নিত্যপ্রয়োজনীয় দ্রব্যাদি যেমন খাদ্য ও ঔষধপত্র ক্রয় করা (তবে যত কম সম্ভব বাইরে গিয়ে), নিজের কোনও অসুখের জন্য কিংবা কোনও অসহায় ব্যক্তিকে সহায়তা করতে ডাক্তারের কাছে যাওয়া ও হাসপাতালে যাওয়া, সামাজিক দূরত্বের বিধিনিষেধ বজায় রেখে (সাধারণত একা বা পরিবারের সদস্যের সাথে) শরীরচর্চার স্বার্থে রাস্তায় হাঁটতে বের হওয়া, ইত্যাদি।
কার্যালয়গুলিকে অবরুদ্ধকরণ বা লকডাউনের সময় এমন ব্যবস্থা গ্রহণ করার নির্দেশ দেওয়া হয় যাতে কর্মচারীরা বাসায় বসেই তাদের কাজ সম্পাদন করতে পারে। বেশিরভাগ কার্যালয় হয় সম্পূর্ণ বন্ধ করে দেওয়া হয়, কিংবা অবরুদ্ধকরণ পর্ব শেষ না হওয়া পর্যন্ত এগুলি ন্যূনতম কর্মচারীর সাহায্যে কর্মকাণ্ড নির্বাহ করে। যারা দিনমজুরি করেন বা সাময়িক চাকুরি বা ছুটা/খ্যাপে কাজ করেন, তাদের জন্য সরকার বিশেষ ভাতার ব্যবস্থা করতে পারে। তবে অত্যাবশ্যক পেশাগুলির ক্ষেত্রে উপরের নিষেধাজ্ঞাগুলি সাধারণত সম্পূর্ণরূপে প্রযোজ্য হয় না।
অবরুদ্ধকরণ বা লকডাউনের সময় যেসমস্ত অনাবশ্যক কর্মকাণ্ড সাধারণত নিষিদ্ধ করা হয়, তাদের মধ্যে আছে বিদ্যালয়, মহাবিদ্যালয় ও উচ্চ শিক্ষাপ্রতিষ্ঠানে শিক্ষাপ্রদান, রেস্তোরাঁয় বা খাবারের দোকানে খাদ্যগ্রহণ, ধর্মীয় কারণে প্রার্থনাস্থলে বা অন্যত্র একত্রিত হওয়া, বিবাহের অনুষ্ঠান আয়োজন, চলচ্চিত্র প্রেক্ষাগৃহে (সিনেমা হল) গমন, বিপণীবিতান, কেনাকাটার দোকান বা শপিং মলে গমন, নগর-উদ্যানে গমন, ইত্যাদি। কখনও কখনও চরম পর্যায়ে ১৪৪ নং ধারা জারি করা হতে পারে, যাতে যেকোনও ধরনের জনসমাগম আইন করে নিষিদ্ধ করা হয়।
যদি কেউ লকডাউন বা অবরুদ্ধকরণের বিধিনিষেধ অমান্য করে, তাহলে সেই অমান্যকারী ব্যক্তির বিরুদ্ধে আইনি ব্যবস্থা নেবার সুযোগ থাকে, যেমন জরিমানা বা কারাগারে প্রেরণ।
রেজাখানি ব্যাঙ
রাওরচেটিস রেজাখানি উত্তর-পূর্ব বাংলাদেশের ক্রিপ্টিক বুশ ব্যাঙের একটি নতুন প্রজাতি। ব্যাঙটি নামকরণ করা হয়েছে বিশিষ্ট পাখি বিশেষজ্ঞ ও বন্যজীবন সংরক্ষণবিদ মোহাম্মদ আলী রেজা খানের  সম্মানে। সংযুক্ত আরব আমিরাত বিশ্ববিদ্যালয়ের জীববিজ্ঞানের অধ্যাপক সাবির বিন মুজাফফারের সহায়তায় ঢাকার জগন্নাথ বিশ্ববিদ্যালয় থেকে দুই বাংলাদেশি গবেষক (হাসান আল রাজি ছায়ান এবং মারজান মারিয়া) গবেষণা, সংগ্রহ এবং সনাক্তকরণের কাজগুলি করেছেন। নমুনাগুলি শহিদ রফিকের বিশেষ নমুনা সংগ্রহ, প্রাণিবিদ্যা বিভাগ,  জগন্নাথ বিশ্ববিদ্যালয়ে জমা আছে।
তথ্যসূত্র
Al-Razi, H., Maria, M. and Muzaffar, S.B., 2020. A new species of cryptic Bush frog (Anura, Rhacophoridae, Raorchestes) from northeastern Bangladesh. ZooKeys, 927, p. 127.
https://www.thedailystar.net/backpage/news/bangladeshi-researchers-discover-new-frog-1875982
পিয়ের-এমেরিক অবামেয়াং
পিয়ের-এমেরিক এমিলিয়ানো ফ্রঁসোয়া অবামেয়াং (Pierre-Emerick Aubameyang; জন্ম: ১৮ জুন ১৯৮৯; পিয়ের-এমেরিক অবামেয়াং নামে সুপরিচিত) হলেন একজন গ্যাবনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
১৯৯৫–৯৬ মৌসুমে, ফরাসি ফুটবল ক্লাব লুইসেরির যুব পর্যায়ের হয়ে খেলার মাধ্যমে অবামেয়াং ফুটবল জগতে প্রবেশ করেছেন এবং পরবর্তীকালে নিস, লুইসেরি, লাভালোয়া, বাস্তিয়া এবং এসি মিলানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, ইতালীয় ক্লাব এসি মিলানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর দিজোঁ, লিল, মোনাকো এবং সেঁত-এতিয়েনের হয়ে ধারে খেলেছেন। ২০১০–১১ মৌসুমে তিনি প্রায় ২ মিলিয়ন ইউরোর বিনিময়ে ফরাসি ক্লাব সেঁত-এতিয়েনে যোগদান করেছেন। সেঁত-এতিয়েনের হয়ে তার সর্বশেষ মৌসুমে তিনি ২০১২–১৩ কুপ দে লা লিগের শিরোপা জয়লাভ করেছেন। সেঁত-এতিয়েনে তিন মৌসুম অতিবাহিত করার পর প্রায় ১৩ মিলিয়ন ইউরোর বিনিময়ে জার্মান ক্লাব বরুসিয়া ডর্টমুন্ডের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২১৩ ম্যাচে ১৪১টি গোল করেছেন। ২০১৭–১৮ মৌসুমে, তিনি প্রায় ৬৪ মিলিয়ন ইউরোর বিনিময়ে আর্সেনালে যোগদান করেছেন, যেখানে তিনি ১২৮ ম্যাচে ৬৮টি গোল করার পাশাপাশি দলটির অধিনায়কের দায়িত্ব পালন করেছিলেন। ২০২১–২২ মৌসুমে, তিনি আর্সেনাল হতে স্পেনীয় ক্লাব বার্সেলোনায় যোগদান করেছেন। ২০২২–২৩ মৌসুমে, তিনি প্রায় ১২ মিলিয়ন ইউরোর বিনিময়ে বার্সেলোনা হতে ইংরেজ ক্লাব চেলসিতে যোগদান করেছেন।
২০০৯ সালে, অবামেয়াং ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করার তিন বছর পর, তিনি গ্যাবন অনূর্ধ্ব-২৩ দলের হয়ে গ্যাবনের বয়সভিত্তিক পর্যায়ে অভিষেক করেছিলেন। তিনি ২০০৯ সালে গ্যাবনের হয়ে আন্তর্জাতিক পর্যায়ে অভিষেক করেছেন; গ্যাবনের জার্সি গায়ে তিনি এপর্যন্ত ৭২ ম্যাচে ৩০টি গোল করেছেন। তিনি গ্যাবনের হয়ে এপর্যন্ত ৪টি আফ্রিকা কাপ অব নেশন্সে (২০১০, ২০১২, ২০১৫ এবং ২০১৭) অংশগ্রহণ করেছেন।
ব্যক্তিগতভাবে, অবামেয়াং বেশ কিছু পুরস্কার জয়লাভ করেছেন, যার মধ্যে ২০১৫–১৬ বুন্দেসলিগার মৌসুম সেরা খেলোয়াড় এবং ২০১৮–১৯ প্রিমিয়ার লিগের গোল্ডেন বুট অন্যতম। দলগতভাবে, অবামেয়াং এপর্যন্ত ৬টি শিরোপা জয়লাভ করেছেন, যার মধ্যে ১টি সেঁত-এতিয়েনের হয়ে, ৩টি বরুসিয়া ডর্টমুন্ডের হয়ে এবং ২টি আর্সেনালের হয়ে জয়লাভ করেছেন।
প্রারম্ভিক জীবন
পিয়ের-এমেরিক এমিলিয়ানো ফ্রঁসোয়া অবামেয়াং ১৯৮৯ সালের ১৮ই জুন তারিখে ফ্রান্সের লাভালে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
অবামেয়াং গ্যাবন অনূর্ধ্ব-২৩ দলের হয়ে খেলার মাধ্যমে গ্যাবনের প্রতিনিধিত্ব করেছেন। গ্যাবনের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। এছাড়াও তিনি ফ্রান্স অনূর্ধ্ব-২১ দলের হয়ে ১ ম্যাচে অংশগ্রহণ করেছেন।
২০২২ সালের ১৮ই মে তারিখে অবামেয়াং আন্তর্জাতিক ফুটবল থেকে অবসর গ্রহণ করেছেন।
কাজী আনোয়ার হোসেন (চিত্রশিল্পী)
কাজী আনোয়ার হোসেন (১৪জানুয়ারি ১৯৪১ - ৮ ফেব্রুয়ারি ২০০৭) ছিলেন বাংলাদেশের একজন চিত্রশিল্পী যিনি গ্রাম বাংলার চিরায়ত চিত্রাঙ্কনে বিশেষ পরিচিত ছিলেন। শিল্পকলায় বিশেষ অবদানের জন্য বাংলাদেশ সরকার ২০১৬ সালে তাকে মরণোত্তর একুশে পদকে ভূষিত করে।
জন্ম ও প্রাথমিক জীবন
কাজী আনোয়ার হোসেন বর্তমান বাংলাদেশের গোপালগঞ্জ জেলার কোটালিপাড়া থানার কুরপালা গ্রামে ১৯৪১ সালের ১৪ জানুয়ারি জন্মগ্রহণ করেন। তার পিতার নাম কাজী আবুল হোসেন এবং মাতার নাম আহিদুন্নেছা। পুলিশ ইন্সপেক্টর পিতা এবং গৃহীনি মাতার ১৩ সন্তানের মধ্যে তিনি ছিলেন দ্বিতীয়। গোপালগঞ্জ জেলায় জন্মগ্রহণ করলেও পিতার চাকুরীসূত্রে তিনি মাদারীপুরে বেড়ে উঠেন। মাধ্যমিকে পড়া অবস্থাতেই তার চিত্রশিল্পে হাতেখড়ি। তিনি ঢাকা বিশ্ববিদ্যালয়ের চারুকলা ইনষ্টিটিউটি থেকে ১৯৬৪ সালে স্নাতক উত্তীর্ণের পর পুরোপুরি চিত্রশিল্পতে মনোনিবেশ করেন।
কর্মজীবন
কর্মজীবনের প্রথম দিকে তিনি চিরায়ত গ্রাম বাংলার ছবি আঁকেন এবং পরবর্তীতে মিনিয়েচার ছবি আঁকতে বেশি পছন্দ করতেন। তার আঁকা ছবি বিভিন্ন সময় দেশ ও দেশের বাইরে ২২টিরও বেশি একক ও যৌথ প্রদর্শনীতে প্রদর্শিত হয়েছিল। ১৯৮৮ সালের বন্যার সময়ে তিনি ছবি এঁকে বিক্রি করে উপার্জিত অর্থ বর্নাত্যদের জন্য দান করেন। বাংলাদেশ স্বাধীনতা লাভের পর ভারতের প্রধানমন্ত্রী ইন্দিরা গান্ধী বাংলাদেশ সফরে এলে রাষ্ট্রপতি বঙ্গবন্ধু শেখ মুজিবুর রহমান তারই আঁকা একটি নৌকার ছবি ভারতের প্রধানমন্ত্রীকে উপহার হিসেবে দিয়েছিলন এবং সেসময় বঙ্গবন্ধু শেখ মুজিবুর রহমান কাজী আনোয়ার হোসেনকে “নৌকা আনোয়ার” হিসেবে উপাধি দেন। ৮ই ফেব্রুয়ারি ২০০৭ সালে মৃত্যুর পূর্বে তিনি তার আঁকা ২০০০-এর বেশি শিল্পকর্ম রেখে যান।
পুরস্কার ও সম্মাননা
তার কাজের স্বীকৃতি স্বরূপ বাংলাদেশ সরকার ২০১৬ সালে তাকে শিল্পকলায় একুশে পদকে ভূষিত করে।
রাষ্ট্রীয় মর্যাদায় ছবি সংরক্ষণ
২০১৭ সালে রাষ্ট্রীয় উদ্যোগে কাজী আনোয়ার হোসেনের চিত্রকর্ম সংরক্ষণের ব্যবস্থা করা হয়। সারাদেশব্যপী ৬০টি জেলায় তার চিত্রকর্ম প্রদর্শন ও সংরক্ষণ করা হয়। এছাড়া বাংলাদেশ সরকার দেশের বাইরেও বিভিন্ন দূতাবাসে তার আঁকা চিত্রকর্ম প্রদর্শন করে।
কুয়ানফাহ ইনচারিয়ন
কুয়ানফাহ ইনচারিয়ন (জন্ম ২০ এপ্রিল ১৯৭৬) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
অ্যাস্ট্রিড বার্গেস-ফ্রিসবি
অ্যাস্ট্রিড বার্গেস-ফ্রিসবি (জন্ম ২৬ মে ১৯৮৬, বার্সেলোনা) একজন ফরাসী-স্পেনীয় অভিনেত্রী ও মডেল। তিনি দ্য সি ওয়াল চলচ্চিত্রে সুজানা, পাইরেটস অব দ্য ক্যারিবিয়ান: অন স্ট্রেঞ্জার টাইডসে সিরিনা এবং আই ওরিজিনসে সোফি চরিত্রে অভিনয়ের জন্য সবচেয়ে বেশি পরিচিত। তিনি ২০০৯ প্রিক্স সুজানা বিয়াশেটি এবং ২০১১ কান চলচ্চিত্র উৎসবে বর্ষসেরা নারী উদীয়মান বিভাগে ট্রোফি চোপার্ড পুরস্কার গ্রহণ করেন।   ২০১৬ সালে রোমে ডেবিড ডি দোনাতেলোতে মনোনয়ন পান।
প্রারম্ভিক জীবন
অ্যাস্ট্রিড বার্গেস-ফ্রিসবি স্পেনের বার্সেলোনায় জন্মগ্রহণ করেন। তার বাবা একজন কাতালোনিয় এবং তার মা ফরাসী-মার্কিন নাগরিক। তিন ভাই-বোনের মধ্যে তিনি সবার বড়। ২ বছর বয়সে তার বাবা-মায়ের বিবাহ বিচ্ছেদের পর ৫ বছর বয়সে তিনি দক্ষিণ-পশ্চিম ফ্রান্সে চলে যান। তিনি লা রোচেলের নিকট একটি মফস্বলে বেড়ে ওঠেন, যেখানে তিনি শখের বশে স্কুলের বিভিন্ন অনুষ্ঠানে অভিনয় করতেন। কিন্তু তার বসবাসের স্থান ও চলচ্চিত্র শিল্পের বৈপরীত্যের কারণে তিনি অভিনয়কে কখনই সম্ভাব্য পেশা হিসেবে দেখতেন না। তার মতে অভিনয় তখন "পেশা নয়; বরং অনেকটা অবাস্তব" ছিল। পরে তার বাবা ডমিনিকান রিপাবলিক স্থানান্তরিত হন, যেখানে ফ্রিসবি ওয়েট্রেস হিসেবে কাজ করে পাঁচটি গ্রীষ্মকাল অতিবাহিত করেন। ১৭ বছর বয়সে তিনি অসটিওপ্যাথিতে তার পেশাজীবন গড়ে তোলার জন্য একাই প্যারিসে চলে আসেন, কিন্তু কারও সাথে পরিচিত না হয়ে তিনি ঘন ঘন স্থান পরিবর্তন করতে থাকেন। এর অল্প কিছুদিন ৪৬ বছর বয়সে তার বাবা মারা যান। এই ঘটনার প্রেক্ষিতে, তিনি বলেন তিনি অনুধাবন করেছিলেন জীবন খুবই সংক্ষিপ্ত সময়ের জন্য এবং তার সত্যিকারের লক্ষ্য হলো অভিনয় করা। স্নাতক হওয়ার পর তিনি সোজা অভিনয় স্কুলে চলে যান। তিনি কাতালোনিয়, স্পেনীয় ও ফরাসি ভাষায় বেশ দক্ষ ছিলেন। পাইরেটস অব দ্য ক্যারিবিয়ানের জন্য তিনি ইংরেজি শেখা শুরু করেন।
পেশাজীবন
২০০৭ সালে ফরাসী টেলিভিশনের মাধ্যমে তার অভিনয়ে অভিষেক ঘটে। ২০০৮ সালে দ্য সি ওয়াল চলচিত্রে অভিনয়ের মধ্য দিয়ে চলচিত্রে তার অভিষেক হয়। She began modelling in 2010, fronting French Connection's spring/summer and autumn/winter campaigns.
বার্গেস-ফ্রিসবির ২০১১ সালের চলচ্চিত্র ''পাইরেটস অব দ্য ক্যারিবিয়ান: অন স্ট্রেঞ্জার টাইডস-এ জলপরি সিরিন চরিত্রে অভিনয়ের মাধ্যমে তার ইংরেজি ভাষার চলচিত্রে অভিষেক হয়। after a whirlwind of auditions in France, Hollywood, and the UK. ? হাওয়াইয়ে দৃশ্যধারণের সময় ত্বককে pale রাখার জন্য তার বাইরে যাওয়া নিষেধ ছিল।
বার্গেস-ফ্রিসবি এছাড়াও স্পেনীয় চলচ্চিত্র এল সেক্সো ডি লস এঞ্জেলস চলচ্চিত্রের প্রধান চরিত্রে অভিনয় করেন। She also played the titular role in the coming-of-age French film Juliette. এটির পর তাকে তার দ্বিতীয় ইংরেজি ভাষার চলচ্চিত্র আই ওরিজিনসে সোফি চরিত্রে দেখা যায়।
বার্গেস-ফ্রিসবি আলাস্কা (২০১৫) চলচ্চিত্রের জন্য ইতালিয় ভাষা শেখা শুরু করেন। ২০১৭ সালে তিনি কিং আর্থার: লেজেন্ড অব দ্য সোর্ড চলচ্চিত্রের শ্রেষ্ঠাংশে অভিনয় করেন।
বার্গেস-ফ্রিসবি বর্তমানে ''চ্যানেলের ব্রান্ড অ্যাম্বাসেডর হিসেবে কাজ করছেন।
অরুয়াইল ইউনিয়ন
অরুয়াইল বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
আয়তন ও অবস্থান
অরুয়াইল ইউনিয়নের আয়তন ৫,৫৫৬ একর (২২.৪৮ বর্গ কিলোমিটার)। সরাইল উপজেলা সদর থেকে প্রায় ১৪ কিলোমিটার উত্তর-পশ্চিমে অবস্থিত এ ইউনিয়নটি সরাইল উপজেলার সর্ব-পশ্চিমের ইউনিয়ন। এ ইউনিয়নের পূর্বে পাকশিমুল ইউনিয়ন; উত্তরে নাসিরনগর উপজেলার চাতলপাড় ইউনিয়ন; পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন ও দিলালপুর ইউনিয়ন এবং দক্ষিণে মেঘনা নদী ও কিশোরগঞ্জ জেলার ভৈরব উপজেলার সাদেকপুর ইউনিয়ন অবস্থিত।
প্রশাসনিক কাঠামো
অরুয়াইল ইউনিয়ন সরাইল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ৮টি মৌজায় বিভক্ত এবং মোট গ্রাম ১২টি।
জনসংখ্যার উপাত্ত
২০১১ সালের আদমশুমারি অনুযায়ী অরুয়াইল ইউনিয়নের মোট জনসংখ্যা ৩৬,১০১ জন। এর মধ্যে পুরুষ ১৭,৮৩৪ জন এবং মহিলা ১৮,২৬৭ জন। মোট পরিবার ৬,৬৪৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬০৬ জন। মৌজা ও গ্রামভিত্তিক এ ইউনিয়নের জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী অরুয়াইল ইউনিয়নের সাক্ষরতার হার ৪৮.৩%।
যোগাযোগ ব্যবস্থা
সরাইল উপজেলা সদর থেকে অরুয়াইল ইউনিয়নে যোগাযোগের প্রধান সড়ক সরাইল-অরুয়াইল সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া নৌপথেও পাশ্ববর্তী উপজেলা ও ইউনিয়নসমূহে যাতায়াত করা যায।
খাল ও নদী
অরুয়াইল ইউনিয়নের পূর্ব সীমান্ত দিয়ে তিতাস এবং দক্ষিণ ও পশ্চিম সীমান্ত দিয়ে মেঘনা নদী বয়ে চলেছে।
হাট-বাজার
অরুয়াইল ইউনিয়নের প্রধান হাট-বাজার হল অরুয়াইল বাজার।
লালবুক রাজহাঁস
লালবুক রাজহাঁস (বৈজ্ঞানিক নাম: Branta ruficollis)    (ইংরেজি Red-breasted goose)  	Anatidae পরিবারের Branta গণের একটি পাখি।
বিস্তৃতি
লালবুক রাজহাঁস পাখি কৃষ্ণ সাগর, বুলগেরিয়া, ইউক্রেন, রোমানিয়া অঞ্চল পর্যন্ত বিস্তৃত।
বর্তমান অবস্থা এবং সংরক্ষণ
বৈশ্বিক অবস্থা বিপন্ন এবং বাংলাদেশের অবস্থায় অনিশ্চিত ও অনুমান নির্ভর। কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটির উপস্থিতি অনুমান নির্ভর।
সৈয়দা নুরে মাকসুদ
সৈয়দা নুরে মাকসুদ বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
নেদনাপা চোম্মুয়াক
নেদনাপা চোম্মুয়াক (জন্ম ৯ আগস্ট ১৯৭১) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।
দ্য রক (চলচ্চিত্র)
দ্য রক ১৯৯৬ সালের একটি মার্কিন অ্যাকশন থ্রিলার চলচ্চিত্র যা পরিচালনা করেছেন মাইকেল বে, প্রযোজনা ডন সিম্পসন এবং জেরি ব্রুকহিমার এবং গল্প রচনা করেছেন ডেভিড ওয়েজবার্গ এবং ডগলাস এস. কুক। ছবিতে উইনিয়াম ফারসিথ এবং মাইকেল বিহান সহ অভিনেতা সহ শন কনারি, নিকোলাস কেজ এবং এড হ্যারিস অভিনয় করেছেন। এটি সিম্পসনকে উত্সর্গীকৃত, যিনি মুক্তির পাঁচ মাস আগে মারা গিয়েছিলেন। চলচ্চিত্রটি সমালোচকদের কাছ থেকে মিশ্র প্রতিক্রিয়া পেয়েছিল, তবে এটি ৬৯ তম একাডেমি পুরষ্কারে সেরা সাউন্ডের জন্য মনোনীত হয়েছিল, এটি ৭৫ মিলিয়ন ডলার প্রযোজনার বাজেটের তুলনায় ৩৩৫ মিলিয়ন ডলারের বক্স-অফিস প্রাপ্তি অর্জন করেছে এবং 1996 সালের চতুর্থ সর্বোচ্চ আয়কারী চলচ্চিত্র ছিল।
পটভূমি
বিচ্ছিন্ন ব্রিগেডিয়ার জেনারেল ফ্রান্সিস হুমেল এবং তাঁর দ্বিতীয়-ইন-কমান্ড মেজর টম বাক্সটার একদল দুর্বৃত্তের নেতৃত্ব দিয়েছেন মার্কিন যুক্তরাষ্ট্রের মেরিন কর্পস ফোর্স রিকনোনাসেন্স ইউ.এস. ফোর্স রিকন মেরিনস ষোল ভিএক্স গ্যাস - লোডড এম 55 রকেটগুলির স্টকপাইল চুরি করতে একটি ভারী রক্ষিত নৌ-অস্ত্র ডিপোর বিরুদ্ধে] অবশেষে তাদের নিজের একটি হারিয়ে ফেলেছে  প্রক্রিয়া পুরুষদের।  পরের দিন, সদ্য নিয়োগপ্রাপ্ত ক্যাপ্টেনস এর সাথে ফ্রি এবং ড্যারো, হুমেল ও তার লোকরা আশিজনকে পর্যটকদের জিম্মি করে আলকাত্রাজ দ্বীপ এর নিয়ন্ত্রণ দখল করে।  হুমেল হুমকি দিয়েছিল সান ফ্রান্সিসকো এর বিরুদ্ধে রকেটগুলি চালানোর জন্য যদি মার্কিন সরকার তাকে সামরিক স্ল্যাশ ফান্ড থেকে ১০০ মিলিয়ন ডলার দেয় না, যা তিনি তার পুরুষদের এবং রেকন মেরিনসের পরিবারগুলিকে বিতরণ করবেন যারা গোপন মিশনে মারা গিয়েছিলেন।  তাঁর আদেশ, কিন্তু যার মৃত্যুর ক্ষতিপূরণ দেওয়া হয়নি।
মার্কিন যুক্তরাষ্ট্রের প্রতিরক্ষা বিভাগ এবং [[ফেডারেল ব্যুরো অফ ইনভেস্টিগেশন (এফবিআই) একটি ইউ.এস. নেভি সিল কমান্ডার অ্যান্ডারসনের নেতৃত্বে দল, এফবিআইয়ের শীর্ষ রাসায়নিক অস্ত্র বিশেষজ্ঞ ড। স্ট্যানলি গুডস্পিড এবং সর্বকালের একমাত্র বন্দী আলকাট্রাজ: জন ম্যাসন। এফবিআইয়ের পরিচালক জেমস ওয়ম্যাক ম্যাসনকে ক্ষমা করে (যা ওমাক পরবর্তীকালে ধ্বংস করে) এবং মেসনকে একটি হোটেলে স্থাপন করা হয়েছে।  তিনি পালিয়ে গেলেন এবং সান ফ্রান্সিসকো রাস্তায় গুডস্পিডের সাথে একটি গাড়ি ধাওয়া করার ফলে ম্যাসন যখন তার বিচ্ছিন্ন মেয়ে, জেডকে খুঁজে বের করলেন।  তাদের সাথে দেখা হয় তবে গুডস্পিড এলে তিনি আবার পালানোর অভিযোগ করেন;  তিনি জ্যাডকে জানিয়ে ম্যাসনকে কভার করেছেন যে ম্যাসন এফবিআইকে সহায়তা করছে।
দলটি সফলভাবে আলকাট্রাজে অনুপ্রবেশ করেছিল, তবে হুমেলের পুরুষরা তাদের উপস্থিতি সম্পর্কে সজাগ হয়ে একটি ঝরনা ঘরে তাদের আটক করে। অ্যান্ডারসন এবং সমস্ত সীল মারা গেছে, কেবল ম্যাসন এবং গুডস্পিডকেই জীবিত রেখেছিল।  গুডস্পিড মিশনটি শেষ করতে চায় এবং মেসনকে শক্তিশালীভাবে সাহায্য করার চেষ্টা করে;  মেসন, তার হেফাজত থেকে পালানোর সুযোগ দেখে গুডস্পিডকে নিরস্ত্রীকরণ করে।  মেসন গুডস্পিডকে সাহায্য করার জন্য তার মন পরিবর্তন করে যখন মেরিনরা মৃত সিল সৈনিকের কাছ থেকে পাওয়া অস্ত্র ও রেডিও খুঁজে পেয়ে বেঁচে যাওয়া লোকদের খুঁজে বের করার জন্য বিস্ফোরক বোমা ব্যবহার শুরু করে।
তারা মেরিনের বেশ কয়েকটি দলকে সরিয়ে দেয় এবং তাদের গাইডেন্স চিপগুলি সরিয়ে পনেরটি রকেটের বারোটি অক্ষম করে। হুমেল হুমকি দিয়েছিল যে তারা যদি জিম্মি না করে তবে তারা যদি আত্মসমর্পণ না করে এবং চিপগুলি ফেরত না দেয়;  মেসন হুমেলের কাছে আত্মসমর্পণের আগে তার সাথে যুক্তি দেখানোর এবং সময় স্টল করার আগে তাদের ধ্বংস করে দেয়।  গুডস্পিড ক্যাপচার হওয়ার ঠিক আগে আরেকটি রকেট অক্ষম করে।  আক্রমণের দলটি হারিয়ে যাওয়ার সাথে সাথে ব্যাকআপ পরিকল্পনাটি শুরু করা হয়: এফ / এ-18 এর থার্মাইট প্লাজমা দ্বারা আক্রমন, যা বিষ গ্যাসকে নিরপেক্ষ করে তুলবে  দ্বীপে সবাইকে মেরে ফেল।
মেসন ও গুডস্পিডে পালানো এবং ম্যাসন ব্যাখ্যা করেছেন যে তাকে কেন বন্দী করা হয়েছিল: একজন প্রাক্তন ব্রিটিশ এসএএস ক্যাপ্টেন এবং এমআই 6 কর্মী হিসাবে, তাকে একটি মাইক্রোফিল্ম চুরি করার পরে গ্রেপ্তার করা হয়েছিল যার বিবরণ রয়েছে মার্কিন যুক্তরাষ্ট্র সবচেয়ে ঘনিষ্ঠভাবে রক্ষিত গোপনীয়তা।  যদি ফেরত দেওয়া হয় তবে তাকে হত্যা করা হবে জেনে, তিনি হস্তান্তর করতে অস্বীকার করায় শেষ ত্রিশ বছর বিনা বিচারে কারাভোগ করেছিলেন।
মুক্তিপণের জন্য হুমেলের সময়সীমা শেষ হলে, তাঁর লোকেরা তাকে রকেট চালানোর জন্য অনুরোধ জানায়। যদিও তিনি তা করেন, তিনি হঠাৎ সমুদ্রের দিকে বিস্ফোরণে এটি পুনর্নির্দেশ করেন।  ড্যারো এবং ফ্রাইয়ের মুখোমুখি হুমেল ব্যাখ্যা করেছেন যে রকেটের হুমকিটি ছিল একটি বিস্তৃত ধোঁকা, কারণ তিনি কখনই নিরীহ বেসামরিক লোকদের ক্ষতি করার ইচ্ছা করেননি।  তিনি মিশনটির ঘোষণা দিয়েছিলেন এবং দোষ স্বীকার করার সময় তাদের কিছু জিম্মি এবং বাকি রকেট নিয়ে তাদের পশ্চাদপসরণ করতে আলকাট্রাজ থেকে বেরিয়ে আসার নির্দেশ দেন।  ড্যারো এবং ফ্রাই বুঝতে পেরেছিল যে তাদের তাদের $ ১ মিলিয়ন পাওনা প্রদান করা হবে না, তাদেরকে ভাড়াটে হিসাবে ঘোষণা করা হবে এবং দমকলকর্মীরা আগুন নেমেছে;  বেক্সটারকে হত্যা করা হয় এবং হামেল মারাত্মকভাবে আহত হয়, তবে গুডস্পিডকে জানাতে পরিচালিত হয় শেষ রকেটটি মারা যাওয়ার আগে কোথায় ছিল?
সান ফ্রান্সিসকোতে গুলি চালানোর পরিকল্পনা নিয়ে ড্যারো এবং ফ্রাই এগিয়ে যান। গুডস্পিড রকেটটি সন্ধান করে যখন ম্যাসন বাকী মেরিনদের সাথে কাজ করে।  জেটগুলি কাছে যাওয়ার সাথে সাথে গুডস্পিড ড্যারো এবং ফ্রাই উভয়কে হত্যা করার আগে রকেটটি অক্ষম করে।  যদিও তিনি ইঙ্গিত দিয়েছেন যে হুমকি শেষ হয়েছে, একটি জেট বোমা ফেলেছে।  কোনও জিম্মি আহত হয় নি, তবে বিস্ফোরণটি গুডস্পিডকে উপসাগরে ফেলে দেয় এবং ম্যাসন তাকে উদ্ধার করে।
গুডস্পিড ম্যাসনকে জানিয়েছে যে ওমাক ক্ষমা করে দিয়েছে; মেসন মাইক্রোফিল্মের অবস্থানটি তিনি এবং গুডস্পিডের অংশ হিসাবে প্রকাশ করেছেন।  গুডস্পিড ম্যাসনকে একটি হোটেল রুম সম্পর্কে জানায় যেখানে তিনি অর্থের এক ভাগ রেখেছিলেন;  বোমাককে বোমা বিস্ফোরণে হত্যা করা হয়েছে বলে জানিয়ে তিনি মেসনের মৃত্যুকেও মিথ্যা বলেছেন।  এর কিছু পরে, গুডস্পিড এবং তার নববিবাহিত স্ত্রী কার্লা তাড়াতাড়ি পুনরুদ্ধার করার পরে একটি গির্জা থেকে দূরে চলে যান।
বক্স অফিস
৭৫ মিলিয়ন ডলার বাজেটে নির্মিত, দ্য রক মার্কিন যুক্তরাষ্ট্র এবং কানাডায় মোট ১৩৪ মিলিয়ন মার্কিন ডলার এবং অন্যত্র ২০১ মিলিয়ন, বিশ্বব্যাপী মোট ৩৫৫ মিলিয়ন আয় করেছে। এটি ১৯৯৬ সালে মার্কিন বক্স অফিসের জন্য সপ্তম-সর্বোচ্চ আয়কারী চলচ্চিত্র এবং সেই বছর বিশ্বব্যাপী চতুর্থ সর্বোচ্চ আয়কারী মার্কিন চলচ্চিত্র ছিল।
পিটার ডি. হাস
'''পিটার ডি. হাস''' একজন মার্কিন কূটনীতিক যিনি ২০২২ সালের মার্চ মাস থেকে বাংলাদেশে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করছেন। হাস এর পূর্বে রাজ্যের অর্থনীতি ও ব্যবসা বিষয়ক ভারপ্রাপ্ত সহকারী সচিব হিসেবে দায়িত্ব পালন করেছেন।
শিক্ষা
হাস ১৯৮৮ সালে ইলিনয় ওয়েসলিয়ান ইউনিভার্সিটি থেকে জার্মান ও আন্তর্জাতিক শিক্ষায় স্নাতক এবং লন্ডন স্কুল অব ইকোনমিক্স থেকে অর্থনীতিতে স্নাতকোত্তর ডিগ্রি অর্জন করেন।
কর্মজীবন
ইউনাইটেড স্টেটস ফরেন সার্ভিসে যোগদানের পর, হাসকে প্রথমে মরক্কোতে মার্কিন দূতাবাসের অর্থনৈতিক কর্মকর্তা হিসেবে নিয়োগ দেওয়া হয়। হাস ফরেন, কমনওয়েলথ ও ডেভেলপমেন্ট অফিসে এক বছরের জন্য ডেস্ক অফিসার হিসাবেও কাজ করেছেন এবং লন্ডনে মার্কিন দূতাবাসের একজন অর্থনৈতিক কর্মকর্তা ছিলেন। তিনি ২০১১ থেকে ২০১৪ সাল পর্যন্ত মুম্বাইয়ের মার্কিন যুক্তরাষ্ট্রের কনসাল জেনারেল হিসেবে দায়িত্ব পালন করেছেন। ২০১৭ থেকে ২০১৮ পর্যন্ত, হাস ভারপ্রাপ্ত স্থায়ী প্রতিনিধি হিসাবে অর্থনৈতিক সহযোগিতা ও উন্নয়ন সংস্থা-তে মার্কিন যুক্তরাষ্ট্রের মিশনের জন্য কাজ করেছেন। এরপর হাস ওয়াশিংটন, ডিসিতে বদলি হন, যেখানে তিনি অর্থনীতি ও ব্যবসা বিষয়ক ভারপ্রাপ্ত সহকারী সেক্রেটারি অফ স্টেট হিসেবে দায়িত্ব পালন করেন।
বাংলাদেশে নিযুক্ত রাষ্ট্রদূত
৯ জুলাই, ২০২১-এ, রাষ্ট্রপতি জো বাইডেন বাংলাদেশে পরবর্তী মার্কিন রাষ্ট্রদূত হিসেবে হাসকে মনোনীত করেন। সিনেটের বৈদেশিক সম্পর্ক কমিটি তার মনোনয়নের বিষয়ে ২০ অক্টোবর, ২০২১-এ শুনানি করে। কমিটি মনোনয়ন সম্পর্কে ৩ নভেম্বর, ২০২১ তারিখে অনুকূল প্রতিবেদন প্রকাশ করে। ১৮ ডিসেম্বর, ২০২১ তারিখে, কন্ঠ ভোটের মাধ্যমে মার্কিন যুক্তরাষ্ট্রের সিনেটে রাষ্ট্রদূত হিসেবে হাসকে নিশ্চিত করা হয়। থাম্ব|পরিচয় প্রদান অনুষ্ঠান ১৫ মার্চ, ২০২২ তারিখে, হাস বাংলাদেশের রাষ্ট্রপতি আবদুল হামিদের কাছে তার পরিচয়পত্র পেশ করেন।
২০২২ সালের ১৪ ডিসেম্বর গুম হওয়া ব্যক্তিদের স্বজনদের সংগঠন মায়ের ডাকের সঙ্গে বৈঠক করতে তেজগাঁওয়ের শাহীনবাগে বিএনপির নিখোঁজ নেতা সাজেদুল ইসলাম সুমনের বাড়িতে যান তিনি। ওই বাড়িতে রাষ্ট্রদূতকে ঘিরে ধরে স্মারকলিপি হাতে তুলে দেওয়ার চেষ্টা করে মায়ের কান্না নামের আরেকটি সংগঠনের কর্মীরা। তখন তড়িঘড়ি করে পিটার হাস গাড়িতে করে সেখান থেকে চলে আসেন। এ ঘটনা নিয়ে বাংলাদেশের রাজনৈতিক অঙ্গন উত্তপ্ত হয়ে ওঠে। এর প্রতিক্রিয়ায় যুক্তরাষ্ট্র্রের পররাষ্ট্র দপ্তর থেকে জানা যায়, 'ঢাকায় রাষ্ট্রদূত ও দূতাবাসের কর্মকর্তারা ১৪ ডিসেম্বর একটি বৈঠক দ্রুত শেষ করেছেন নিরাপত্তাজনিত উদ্বেগের কারণে। আমরা আমাদের উদ্বেগের বিষয়টি বাংলাদেশ সরকারের শীর্ষ পর্যায়ে জানিয়েছি।'
ব্যক্তিগত জীবন
হাস ফরাসি ও জার্মান ভাষায় কথা বলতে পারেন।
কাঁচ সৈকত, (ফোর্ট ব্রাগ, ক্যালিফোর্নিয়া)
কাচ সৈকত হচ্ছে ম্যাককেরিচার প্রাদেশিক উদ্যানের ভিতরে ফোর্ট ব্রাগ, ক্যালিফোর্নিয়ার পাশে একটি সৈকত। শহরের উত্তর পাশে সমুদ্রতীরের নিকটে বছরের পর বছর আবর্জনা ফেলার কারণে এখানে প্রচুর সামুদ্রিক কাচ সৃষ্টি হয়। সৈকতের বালুকা বেলায় অজস্র বর্ণীল স্বচ্ছ প্রাকৃতিক পাথর এমনভাবে ছড়িয়ে ছিটিয়ে রয়েছে, দেখে মনে হবে যেন যায়গাটা মহামুল্যবান রত্ন রাজির একটি স্বপ্নের দেশ। হাজার হাজার রঙীন কাচের টুকরোর কার্পেট কেউ যেন কেউ পুরো সৈকতময় বিছিয়ে রেখেছেন। রৌদ্রকোজ্জ্বল দিনে সূর্যের আলোতে এই পাথরগুলো ঝলমলে হয়ে চোখ ধাঁধানো অপার এবং স্বপ্নিল এক সৌন্দর্যের সৃষ্টি করে।
উদ্ভিদ ও প্রাণী
কতিপয় বিপদাপন্ন এবং সংরক্ষিত স্থানীয় উদ্ভিদ এই কাচের সৈকতে পাওয়া যায়, এদের মধ্যে হাইব্রিড মেঞ্জেই'র দেয়াল ফুল উল্লেখযোগ্য।
পোকা মাকড়ের ঘর বসতি (চলচ্চিত্র)
পোকা মাকড়ের ঘর বসতি ১৯৯৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন আখতারুজ্জামান। ঔপন্যাসিক সেলিনা হোসেনের ১৯৮৬ সালে প্রকাশিত পোকা মাকড়ের ঘর বসতি উপন্যাস অবলম্বনে নির্মিত চলচ্চিত্রটি প্রযোজনা করেছেন চিত্রনায়িকা ববিতা। এতে প্রধান চরিত্রে অভিনয় করেন খালেদ খান, ববিতা, আলমগীর প্রমুখ। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।
সঙ্গীত
পোকা মাকড়ের ঘর বসতি চলচ্চিত্রের সঙ্গীত পরিচালনা করেছেন শেখ সাদী খান। গানের কথা লিখেছেন মুনশী ওয়াদুদ ও আখতারুজ্জামান। গানে কণ্ঠ দিয়েছেন কিরণ চন্দ্র রায়, তপন চৌধুরী।
পুরস্কার
জাতীয় চলচ্চিত্র পুরস্কার
হলি হান্টার
হলি হান্টার (ইংরেজি: Holly Hunter; জন্ম: ২০শে মার্চ, ১৯৫৮) হলেন একজন মার্কিন অভিনেত্রী ও প্রযোজক। তিনি ১৯৯৩ সালে দ্য পিয়ানো চলচ্চিত্রে আডা ম্যাকগ্রা চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার এবং কান চলচ্চিত্র উৎসব পুরস্কার লাভ করেন। এছাড়া তিনি ব্রডকাস্ট নিউজ (১৯৮৭) চলচ্চিত্রে অভিনয় করে শ্রেষ্ঠ অভিনেত্রী বিভাগে এবং দ্য ফার্ম (১৯৯৩) ও থার্টিন (২০০৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
হান্টার ১৯৫৮ সালের ২০শে মার্চ জর্জিয়ার কনিয়ার্সে জন্মগ্রহণ করেন। তার পিতা চার্লস এডউইন হান্টার ছিলেন একজন কৃষক ও খেলাধুলার সরঞ্জাম প্রস্তুতকারীর প্রতিনিধি এবং তার মাতা ওপাল মার্গুরিট (প্রদত্ত নাম: ক্যাটলেজ) ছিলেন একজন গৃহিণী। হান্টার পিট্‌সবার্গের কার্নেগি মেলন বিশ্ববিদ্যালয় থেকে নাট্যতত্ত্ব বিষয়ে ডিগ্রি অর্জন করেন। সেখানে পড়াকালীন তিনি মঞ্চে অভিনয় করতেন। তিনি সেখানে সিটি থিয়েটারে (তৎকালীন সিটি প্লেয়ার্স) ইঞ্জিনিউ চরিত্রে অভিনয় করতেন।
রাম অর শ্যাম
রাম অর শ্যাম ১৯৬৭ সালে মুক্তিপ্রাপ্ত ভারতীয় হিন্দি পূর্ণদৈর্ঘ্য চলচ্চিত্র। থাপি চাণক্য পরিচালিত এই সিনেমায় যমজ সন্তানের দ্বৈত ভূমিকায় দিলীপ কুমারসহ মুমতাজ, ওয়াহিদা রেহমান, প্রাণ, নাজির হুসেন এবং নিরুপা রায় অভিনয় করেছেন। শাকিল বাদায়ুনির কথায় রাম অর শ্যাম সংগীত পরিবেশন করেছেন নওশাদ। দিলীপ কুমার এবং প্রাণ দুর্দান্ত অভিনয়ের জন্য সিনেমাচি স্মরনীয় হয়ে আছে। সমালোচকগণ প্রাণের পারফরমেন্স কে নেতিবাচক চরিত্রের সেরা অভিনয় হিসাবে বিবেচনা করেন। "রাম অর শ্যাম" এর দুর্দান্ত সাফল্য পর, ডাবল রোলের একই ধারনার উপর "সীতা অর গীতা" (১৯৭২), "চালবাজ" (১৯৮৯) এবং কিশান কানহাইয়া (১৯৯০) সিনেমাগুলো নির্মিত হয়েছিল।
"রাম অর শ্যাম" চলচ্চিত্রটি প্রযোজনা করেছেন বি নাগি রেড্ডি। চলচ্চিত্রটি এনটি রামা রাও অভিনীত ১৯৬৪ সালের ব্লকবাস্টার তেলুগু চলচ্চিত্র রামানাইদুর রামুদু ভেমুডুর এর পুনঃনির্মান করেছিল। রাম অর শ্যাম ১৯৬৭ সালের সর্বাধিক উপার্জনকারী ভারতীয় চলচ্চিত্রগুলির মধ্যে একটি যা ভারতে এবং বিদেশে সোভিয়েত ইউনিয়নের মুক্তি পেয়েছিল। চলচ্চিত্রটিতে মূলত বৈজয়ন্তীমালা এবং মালা সিনহার এর ওয়াহিদা রেহমান এবং মমতাজ অভিনীত চরিত্রে অভিনয় করার কথা ছিল, তবে অজানা কারণে তাদের বাদ দেওয়া হয়েছিল।
পটভূমি
রাম ( দিলীপ কুমার ) তার পারিবারিক সম্পত্তিতে তাঁর বোন সুলক্ষনা ( নিরুপা রায় ) এবং ভাগ্নি কুকু সাথে থাকেন। তার বেনজামাই গজেন্দ্র ( প্রাণ ) একজন ঘরজামাই যিনি শ্বশুরবাড়ীর কারখানাগুলি দেখাশোনা করেন এবং তার হাতে শ্যালকের সম্পত্তি নিয়ন্ত্রণ করেন। রাম লাজুক এবং কাপুরুষ প্রকৃতির। তাকে সর্বদা গজেন্দ্র নির্যাতন ও নির্মমভাবে মারধর করে। সুলক্ষণ ও কুকু যখনই রাজেন্দ্র রামকে চাবুক মারেন তখন গজেন্দ্রের হাত থেকে রাম কে বাচাতে চেষ্টা করে। রাজেন্দ্র রামকে বিয়ে করানের সিদ্ধান্ত নেয়। গজেন্দ্র যৌতুক পাওয়ার লক্ষ্যে এক ধনী মেয়ে অঞ্জনা ( ওয়াহিদা রেহমান ) খুঁজে। অঞ্জনা রামকে ঘাবড়ে যাওয়ার কারণে তার উপর চা ছড়িয়ে দেওয়ার পরে তাকে অপছন্দ করে। রামের আচরণে রাগান্বিত গজেন্দ্র তার মায়ের সহায়তায় এবং মুনিমজিকে চক্রান্ত করে রামকে হত্যা করতে এবং তার সম্পত্তি হস্তান্তর করার চেষ্টা করেছিলেন। রাম এটি শুনে এবং তার জীবন বাঁচাতে শহরে পালিয়ে যায়। এদিকে, রামের দীর্ঘ হারিয়ে যাওয়া যমজ ভাই শ্যাম ( দিলীপ কুমার ) তার গৃহীত মা গঙ্গার সাথে একটি গ্রামে বাস করেন, যাকে তিনি বিশ্বাস করেন যে তিনি তার জন্মের মা গঙ্গা ছাড়া আর কেউই যমজ ভাইয়ের সত্য জানেন না শ্যাম তার ভাইয়ের থেকে আলাদা, সাহসী এবং দুষ্টু। শান্তার ( মমতাজ ) সঙ্গে তার প্রেম-বিদ্বেষের ঘটে। গঙ্গার সাথে দুষ্টু দ্বন্দ্বের পরে শ্যাম শহরে পালিয়ে যায় এবং তার ব্যক্তিত্ব দেখে অঞ্জনা মুগ্ধ হয়ে দেখা করে। অঞ্জনা এবং তার বাবা শ্যামকে রামের সাথে গুলিয়ে ফেলে। রাম শান্তার সাথে দেখা করেন, যিনি নিজেকে শ্যাম বলে মনে করেন এবং তাকে জোর করে তার মায়ের কাছে নিয়ে যান। রাম এবং শান্ত একে অপরের প্রতি অনুভূতির বিকাশ ঘটায়। এদিকে, শ্যাম গজেন্দ্রের মুখোমুখি হয়ে রামের জায়গা নেওয়ার সিদ্ধান্ত নিয়েছে শ্যাম তার সম্পত্তিতে স্বাক্ষর করতে অস্বীকার করে, এর পর রাগান্বিত গজেন্দ্র তাকে আক্রমণ করে। শ্যাম প্রতিশোধ নেয় এবং সবাইকে হতবাক করে গজেন্দ্রকে চাবুক মারে। সুলক্ষনা তার স্বামীকে রক্ষা করতে তার ভাইকে থামিয়ে দেন। শ্যামকে মারধর করার পরে গজেন্দ্র চমকে গিয়েছিল, যার প্রত্যেকে রাম হিসাবে বিশ্বাস করে। শান্তা ও অঞ্জনার দেখা হয় এবং দুজনেই রামের ছবিটিকে তাদের বাগদত্ত বলে দাবি করে গজেন্দ্র শিখেছিলেন যে শ্যাম রামের স্থান নিয়েছে। সে রাম ও শান্তকে অপহরণ করে এবং রামকে হত্যা করার পরিকল্পনা করে। রাম বেঁচে থাকলেও তিনি রামকে হত্যার জন্য শ্যামকে ফ্রেম করেছিলেন। শ্যামকে পুলিশ গ্রেপ্তার করেছে। অঞ্জনা এবং তার বাবা গঙ্গার কাছ থেকে জানতে পেরেছিলেন যে রাম এবং শ্যাম দু'জন ভাই এক গ্রামের মেলায় হারিয়েছিলেন। শ্যাম পুলিশ পুলিশ হেফাজতে থেকে পালিয়ে গজেন্দ্র ও তার বাহিনীর সাথে যুদ্ধ করে। গজেন্দ্র তাদের গুলি করার চেষ্টা করেছিল, তবে উভয় ভাই এবং শান্ত তাকে পরাস্ত করতে সক্ষম হয়েছিল। শেষে, যমজ ভাই একত্রে মিলিত হয়।
অভিনয়
শুরুর ক্রেডিট অনুসারে কাস্ট
প্রমে কুমার, ও পত্রাবাঈ.
রিসেপশন
ট্র্যাজেডি কিং হিসাবে পরিচিত দিলীপ কুমার এই সিনেমায় তাঁর কমেডি অভিনয়ে দর্শকে অবাক করে দিয়েছিলেন। দিলীপ কুমার রাম অর শ্যাম এর জন্য শ্রেষ্ঠ অভিনেতা বিভাগে ফিল্মফেয়ার পুরস্কার লাভ করেন, এবং সিনেমাটি অন্যান্য ভিবাগে আরও পুরস্কার অর্জন করে।
বক্স অফিস
ঘরোয়া ভারতীয় বক্স অফিসে রাম অর শ্যাম ২.৭৫৫ ₹ আয় করেছেন কোটি (৩.৭ ডলার)  মিলিয়ন )। মুদ্রা তুলনায়, চলচ্চিত্রটির দেশীয় উপার্জন  ডলার সমান  মিলিয়ন  ১৮৪  ২০১৬ সালে ২০১ কোটি টাকা এটি ১৯৬৭ সালের উপকারের পরে ভারতে দ্বিতীয় সর্বোচ্চ আয় করা চলচ্চিত্র ছিল।
উত্তরাধিকার
দিলীপ কুমার একটি সাক্ষাৎকারে বলেছিলেন " রাম অর শ্যামের স্ক্রিপ্ট আমাকে অফুরন্ত উদ্দীপনা দিয়েছে। প্রতিটি দৃশ্য চরিত্র এবং তাদের ভবিষ্যদ্বাণীগুলির মধ্যে পার্থক্য তুলে ধরার জন্য তীব্রভাবে রচনা করা হয়েছিল। " রাম অর শ্যাম চলচ্চিত্রটি ডাবল রোলের সিনেমা র্নির্মাণ করতে অনুপ্রাণিত করেছে। যার ফলে ১৯৭২ সালে সীতা অর গীতা, ( হেমা মালিনী অভিনীত মহিলা যমজ), ১৯৮৯ সালের; চলবাজ, ( শ্রীদেবী অভিনীত); ১৯৯০ সালে কিশান কানহাইয়া, ( অনিল কাপুর অভিনীত) এবং ১৯৯৪ সালে গোপী কিশান (সুনীল শেঠি)পুরুষ যমজ চরিত্রে অভিনয় করেছেন ।
আন্তর্জাতিক ডিভিডি মুক্তি
চলচ্চিত্রটি রুশ ভাষায় ডাব করা হয়েছিল এবং Рам и Шиам. হিসাবে প্রকাশিত হয়েছিল।
কামরুন নেছা হাফিজ
কামরুন নেছা হাফিজ বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
কামরুন নেছা হাফিজ ১৯৮৬ সালের তৃতীয় জাতীয় সংসদের মহিলা আসন ২৩ থেকে জাতীয় পার্টির মনোনীত সংসদ সদস্য ছিলেন।
দক্ষিণ এশিয়া
দক্ষিণ এশিয়া হল এশিয়ার দক্ষিণাঞ্চল, যা ভৌগোলিক ও জাতিগত-সাংস্কৃতিক উভয় পরিভাষায় সংজ্ঞায়িত। এই অঞ্চলটি আফগানিস্তান, বাংলাদেশ, ভুটান, ভারত, নেপাল, পাকিস্তান, শ্রীলঙ্কা এবং মালদ্বীপ নিয়ে গঠিত।; ভূসংস্থানগতভাবে, এটি ভারতীয় পাত দ্বারা প্রভাবিত এবং দক্ষিণে ভারত মহাসাগর এবং উত্তরে হিমালয়, কারাকোরাম ও পামির পর্বত দ্বারা সংজ্ঞায়িত। হিন্দুকুশের উত্তরে উঠে আসা আমু দরিয়া উত্তর-পশ্চিম সীমান্তের অংশ। স্থলভাগে (ঘড়ির কাঁটার দিকে), দক্ষিণ এশিয়া পশ্চিম এশিয়া, মধ্য এশিয়া, পূর্ব এশিয়া ও দক্ষিণ-পূর্ব এশিয়া দ্বারা আবদ্ধ।
দক্ষিণ এশীয় আঞ্চলিক সহযোগিতা সংস্থা (সার্ক) হল এই অঞ্চলের একটি অর্থনৈতিক সহযোগিতা সংগঠন, যা ১৯৮৫ সালে প্রতিষ্ঠিত হয়েছিল এবং দক্ষিণ এশিয়ার আটটি রাষ্ট্রকেই অন্তর্ভুক্ত করে। দক্ষিণ এশিয়া প্রায় ৫.২ মিলিয়ন বর্গ কিমি (২.০ মিলিয়ন বর্গ মাইল) জুড়ে বিস্তৃত, যা এশীয় মহাদেশের ১১.৭১% বা পৃথিবীর স্থলভাগের ৩.৫% ভূমিভাগ। দক্ষিণ এশিয়ার জনসংখ্যা প্রায় ১.৮৯১ বিলিয়ন বা বিশ্বের জনসংখ্যার প্রায় এক-চতুর্থাংশ, এটি বিশ্বের সবচেয়ে জনবহুল ও সবচেয়ে ঘনবসতিপূর্ণ ভৌগোলিক অঞ্চল উভয়কেই গঠন করে। সামগ্রিকভাবে, এটি এশিয়ার জনসংখ্যার প্রায় ৩৯.৪৯% ও বিশ্বের জনসংখ্যার ২৪% এরও বেশি ধারণ করে এবং এই অঞ্চলটি একটি বিশাল জনগোষ্ঠীর বাসস্থান।
২০১০ সালের তথ্য অনুযায়ী, দক্ষিণ এশিয়ায় হিন্দু, মুসলিম, শিখ, জৈন ও জরথুস্ত্রীয়দের বিশ্বের বৃহত্তম জনসংখ্যা ছিল। শুধুমাত্র দক্ষিণ এশিয়ায় বিশ্বব্যাপী হিন্দুদের ৯৮.৪৭%, শিখদের ৯০.৫% ও মুসলমানদের ৩১%, সেইসাথে ৩৫ মিলিয়ন খ্রিস্টান ও ২৫ মিলিয়ন বৌদ্ধ রয়েছে।
সংজ্ঞা
দক্ষিণ এশিয়ার আধুনিক সামঞ্জস্যপূর্ণ সংজ্ঞায় আফগানিস্তান, ভারত, পাকিস্তান, বাংলাদেশ, শ্রীলঙ্কা, নেপাল, ভুটান ও মালদ্বীপকে অন্তর্ভুক্ত করে।  আফগানিস্তানকে অবশ্য কেউ কেউ মধ্য এশিয়া, পশ্চিম এশিয়া বা মধ্যপ্রাচ্যের অংশ বলে মনে করে।   দ্বিতীয় ইঙ্গ-আফগান যুদ্ধের পর, এটি ১৯১৯ সাল পর্যন্ত ব্রিটিশদের দ্বারা নিয়ন্ত্রিত ছিল। অন্যদিকে, ব্রিটিশ রাজের অংশ হিসেবে ১৮৮৬ সাল থেকে ১৯৩৭ সাল পর্যন্ত এবং বর্তমানে আসিয়ান সদস্য রাষ্ট্র হিসেবে দক্ষিণ-পূর্ব এশিয়ার একটি অংশ হিসেবে বিবেচিত মায়ানমারকে (পূর্বে বার্মা) মাঝে মাঝে অন্তর্ভুক্ত করা হয়।   কিন্তু, দক্ষিণ এশিয়ার অংশ হিসেবে অ্যাডেন উপনিবেশ, ব্রিটিশ সোমালিল্যান্ড ও সিঙ্গাপুরকে কখনোই প্রস্তাব করা হয়নি, যদিও উক্ত অঞ্চলসমূহ ব্রিটিশ রাজের অধীনে বিভিন্ন সময়ে পরিচালিত হয়েছিল। দক্ষিণ এশিয়ার অংশ হিসাবে চীন দ্বারা দখলকৃত (বিতর্কিত অঞ্চল) আকসাই চীন অন্তর্ভুক্ত হতে পারে, যা ব্রিটিশ ভারতীয় রাজত্বের জম্মু ও কাশ্মীরের এবং স্বাধীন ভারতের জম্মু ও কাশ্মীর রাজ্যের অংশ ছিল, বর্তমানে চীনের স্বশাসিত অঞ্চল শিনচিয়াংয়ের অংশ হিসেবে পরিচালিত হয়, কিন্তু ভারতও অঞ্চলটিকে নিজের অংশ হিসাবে দাবি করে।
যাইহোক, দক্ষিণ এশিয়ার মোট এলাকা ও এর ভৌগোলিক পরিসর স্পষ্ট নয়, কারণ এর উপাদানগুলির পদ্ধতিগত ও পররাষ্ট্রনীতির দিকগুলি বেশ অসম। ব্রিটিশ রাজ বা ব্রিটিশ ভারতীয় সাম্রাজ্যের মূল অঞ্চল ছাড়াও, দক্ষিণ এশিয়ায় অন্যান্য দেশগুলি অন্তর্ভুক্ত হওয়ার ক্ষেত্রে উচ্চ মাত্রার বৈচিত্র্য রয়েছে।  দক্ষিণ এশিয়া ও এশিয়ার অন্যান্য অংশ বিশেষ করে মধ্যপ্রাচ্য ও দক্ষিণ-পূর্ব এশিয়ার মধ্যে ভৌগোলিক, ভূ-রাজনৈতিক, সামাজিক-সাংস্কৃতিক, অর্থনৈতিক বা ঐতিহাসিকভাবে একটি স্পষ্ট সীমানা না থাকার কারণে বিভ্রান্তি বিদ্যমান ছিল।
বেশ কিছু ব্যতিক্রম ছাড়া, দক্ষিণ এশিয়ার সাধারণ সংজ্ঞাটি মূলত ব্রিটিশ রাজের প্রশাসনিক সীমানা থেকে উত্তরাধিকারসূত্রে প্রাপ্ত। দক্ষিণ এশিয়ার মূল অঞ্চল বাংলাদেশ, ভারত ও পাকিস্তানের বর্তমান অঞ্চলগুলি গঠন করে, যা ১৮৫৭ সাল থেকে ১৯৪৭ সাল পর্যন্ত ব্রিটিশ সাম্রাজ্যের মূল অঞ্চল ছিল।  পার্বত্য দেশ নেপাল ও ভুটান দুটি স্বাধীন রাষ্ট্র, যা ব্রিটিশ রাজের অংশ ছিল না, এবং দ্বীপ রাষ্ট্র শ্রীলঙ্কা ও মালদ্বীপকে সাধারণত অন্তর্ভুক্ত করা হয়। বিভিন্ন কারণের উপর ভিত্তি করে বিভিন্ন সংজ্ঞা অনুসারে, ব্রিটিশ ভারত মহাসাগরীয় অঞ্চল ও তিব্বত স্বায়ত্তশাসিত অঞ্চলকেও অন্তর্ভুক্ত করা হয়।      ব্রিটিশ রাজ দ্বারা নিয়ন্ত্রিত, কিন্তু সরাসরি শাসিত হয়নি এমন ৫৬২ টি রাজত্ব ভারত বা পাকিস্তানে যোগদানের পর দক্ষিণ এশিয়ার প্রশাসনিক অংশ হয়ে ওঠে।